Guvernare comună PSD–AUR?  Simion o vede inevitabilă, liderii PSD păstrează tăcerea
Posibila guvernare PSD–AUR a revenit în discuțiile publice, de această dată prin declarația lui George Simion că ar fi „inevitabilă”, deși în trecut liderul AUR excludea orice fel de alianță cu social-democrații. În ciuda impactului pe care mesajul l-a avut în spațiul public, liderii PSD contactați de Digi24.ro au refuzat să comenteze, spunând că „ar trebui să se pronunțe conducerea partidului”. Anul trecut, Mihai Tudose, actual președinte al Consiliului Național al PSD, era primul lider social-democrat care spunea public că nu exclude varianta unei guvernări cu AUR.